**projektas**

**reg. Nr. T-257**

**2.21. darbotvarkės klausimas**

**Pasvalio rajono savivaldybės taryba**

**Sprendimas**

#### **DĖL UŽDAROSIOS AKCINĖS BENDROVĖS „PASVALIO AUTOBUSŲ PARKAS“ vykdomo KELEIVIŲ NEMOKAMO VEŽIMO VIETINIO (PRIEMIESTINIO) REGULIARAUS SUSISIEKIMO AUTOBUSAIS**

2022 m. gruodžio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 6 straipsnio 33 punktu, 16 straipsnio 2 dalies 37 punktu, Lietuvos Respublikos transporto lengvatų įstatymu, vykdydama Lietuvos Respublikos vidaus reikalų ministro 2022 m. vasario 26 d. įsakymo Nr. 1V-143 „Dėl užsieniečių, pasitraukusių iš Ukrainos dėl Rusijos Federacijos karinių veiksmų Ukrainoje, registracijos centrų veiklos ir šių užsieniečių apgyvendinimo“ (Lietuvos Respublikos vidaus reikalų ministro 2022 m. gegužės 17 d. įsakymo Nr. 1V-378 redakcija) 4 punktą, Nuostolių, patirtų vykdant keleivinio kelių transporto viešųjų paslaugų įsipareigojimus, kompensacijos apskaičiavimo tvarkos aprašą, patvirtintą Lietuvos Respublikos susisiekimo ministro 2010 m. liepos 20 d. įsakymu Nr. 3-457 „Dėl Nuostolių, patirtų vykdant keleivinio kelių transporto viešųjų paslaugų įsipareigojimus, kompensacijos apskaičiavimo tvarkos aprašo patvirtinimo“ (su visais aktualiais pakeitimais), Pasvalio rajono savivaldybės taryba nusprendžia:

1. Nustatyti, kad uždaroji akcinė bendrovė „Pasvalio autobusų parkas“ visais nustatytais keleivių vežimo vietinio (priemiestinio) reguliaraus susisiekimo autobusų maršrutais užsieniečius, pasitraukusius iš Ukrainos dėl Rusijos Federacijos karinių veiksmų Ukrainoje, gavusius Migracijos departamento išduotą individualų laikinosios apsaugos suteikimą patvirtinantį dokumentą leidimą laikinai gyventi Lietuvos Respublikoje arba turinčius Migracijos departamento išduotą registracijos dokumentą ir laukiančius individualaus sprendimo dėl laikinosios apsaugos suteikimo, veža nemokamai, vienkartinio važiavimo bilieto kainai taikant 100 proc. nuolaidą iki 2023 m. birželio 30 d.

2. Nustatyti, kad sprendimas:

2.1. įsigalioja 2023 m. sausio 1 d.;

2.2. skelbiamas Teisės aktų registre ir Pasvalio rajono savivaldybės interneto svetainėje www.pasvalys.lt.

3. Kompensuoti su šio sprendimo 1 punkte minimos lengvatos taikymu susijusias išlaidas iš Pasvalio rajono savivaldybės biudžeto lėšų.

Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Strateginio planavimo ir investicijų skyriaus

vyriausioji specialistė Virginija Antanavičienė

2022-12-06

tel. (8 451) 54 114

Suderinta DVS Nr. RTS-

Pasvalio rajono savivaldybės tarybai

**AIŠKINAMASIS RAŠTAS**

#### **DĖL UŽDAROSIOS AKCINĖS BENDROVĖS „PASVALIO AUTOBUSŲ PARKAS“ vykdomo KELEIVIŲ NEMOKAMO VEŽIMO VIETINIO (PRIEMIESTINIO) REGULIARAUS SUSISIEKIMO AUTOBUSAIS**

2022-12-06

Pasvalys

#### **1. Sprendimo projekto rengimo pagrindas**. Pasvalio rajono savivaldybės tarybos 2022 m. balandžio 27 d. sprendimas Nr. T1-100 „Dėl uždarosios akcinės bendrovės „Pasvalio autobusų parkas“ vykdomo keleivių nemokamo vežimo vietinio (priemiestinio) reguliaraus susisiekimo autobusais“, kuris galioja iki 2022 m. gruodžio 31 d.

**2**. **Sprendimo projekto tikslai ir uždaviniai**. Lietuvos respublikos vietos savivaldos įstatymo 6 straipsnio 33 punkte nustatyta, kad  viena iš savarankiškųjų savivaldybės funkcijų yra keleivių vežimo vietiniais maršrutais organizavimas, lengvatinio keleivių vežimo kompensacijų skaičiavimas ir mokėjimas, 16  straipsnio 2 dalies 37 punkte nustatyta, kad savivaldybės tarybos nustato tarifus už keleivių vežimą vietiniais maršrutais. Lietuvos Respublikos transporto lengvatų įstatymas*,* kurio 5 straipsnio 8 dalyje nustatyta, kad savivaldybės savo nustatyta tvarka gali papildomai leisti įsigyti važiavimo vietinio (miesto ir priemiestinio) reguliaraus susisiekimo autobusais bilietą su nuolaida ir kitų kategorijų asmenims (nei nustatyta minėtame įstatyme), taip pat įsigyti važiavimo bilietą su nuolaida tam tikromis savaitės dienomis ar paros valandomis. Su šiomis lengvatomis susijusias išlaidas savivaldybės kompensuoja iš savo biudžeto lėšų.

Šiuo sprendimo projektu siūloma nuo 2023 m. sausio 1 d. iki 2023 m. birželio 30 d. suteikti teisę įsigyti važiavimo vietinio (priemiestinio) reguliaraus susisiekimo autobusais bilietą su 100 proc. nuolaida Ukrainos karo pabėgėliams.

Priėmus šį sprendimą papildoma lengvata Ukrainos karo pabėgėliams bus taikoma UAB uždarosios akcinės bendrovės „Pasvalio autobusų parkas“ aptarnaujamuose maršrutuose.

**3. Kokios siūlomos naujos teisinio reguliavimo nuostatos ir kokių rezultatų laukiama.**

Naujų teisinio reguliavimo nuostatų nesiūloma.

**4. Skaičiavimai, išlaidų sąmatos, finansavimo šaltiniai**. Sprendimo projekto įgyvendinimui reikės papildomų lėšų iš Savivaldybės biudžeto. Savivaldybės biudžeto lėšų poreikis bus planuojamas, atsižvelgiant į faktiškai pritaikytas nuolaidas.

**5. Numatomo teisinio reguliavimo poveikio vertinimo rezultatai, galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.** Nereikia.

**7. Sprendimo projekto antikorupcinis vertinimas.** Antikorupcinis vertinimas neatliekamas.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.** Pasvalio rajono savivaldybės administracijos Strateginio planavimo ir investicijų skyrius. Atsakingas asmuo – Strateginio planavimo ir investicijų skyriaus vedėjas Gytis Vitkus.

Strateginio planavimo ir investicijų skyriaus

vyriausioji specialistė Virginija Antanavičienė